cyanic-selkie/wikianc huggingface dataset:
மலை வேம்பு
தாவரவியல் பண்புகள்
மரத்தின் பட்டை கருங்கபில நிறமானது, பெரிய நீள்சதுர செதில்களாக உதிருபவை. கிளைகள் & சிறிய நுனிக்கிளைகள் குறுக்குவெட்டுத் தோற்றத்தில் வளையமானது, உரோமங்களுடையது, முதிரும் போது உரோமங்கள் மறைந்து விடும். இலைகள் இருமுறை கிளைத்த சிறகுவடிவக்கூட்டிலை (பைபின்னேட்) அல்லது மூன்று முறை கிளைத்த சிறகு வடிவக்கூட்டிலை, ஒற்றைபடை_சிறகு வடிவக்கூட்டிலைகள், மாற்றுஅடுக்கமானவை, சுழல் போல் அமைந்தது, மத்தியகாம்பு குறுக்குவெட்டுத் தோற்றத்தில் வளையமானது, முதல் 30 செ.மீ. நீளமானது; சிற்றிலைக்காம்பு 0.3-1.2 செ.மீ.; பின்னே 3-8 ஜோடிகள்; ஒர் பின்னே 2-11 சிற்றிலைகள் உடையது, எதிரடுக்கமானவை, 4.5-9 x 2-4 செ.மீ., முட்டை வடிவானது-நீள்வட்ட வடிவானது, அலகின் நுனி அதிக்கூரியது, அலகின் தளம் ஆப்பு வடிவானது அல்லது அட்டனுவேட், சமமற்றது, அலகின் விளிம்பு பிறை போன்ற பற்களுடையது, கோரியேசியஸ், முதிரும் போது உரோமங்களற்றது; மைய நரம்பு மேற்புறத்தில் அலகின் பரப்பைவிட உயர்ந்து இருக்கும்; இரண்டாம் நிலை நரம்புகள் 10 ஜோடிகள், சீராக வளைந்தது; மூன்றாம் நிலை நரம்புகள் அகன்ற வலைப்பின்னல் போன்றவை.மஞ்சரி தண்டின் இலைக்கோணங்களில் காணப்படும் பூக்காம்பு, 12-20 செ.மீ. நீளமானது; மலர்கள் பச்சை-வெள்ளை நிறமானது. கனிகள் உள்ளோட்டுத்தசைகனி, முட்டைவடிவானது அல்லது நீள்வட்ட வடிவானது, நீள்வாக்கில் மேடுகளுடையது, சதைப்பற்றானது, மஞ்சள் நிறமானவை; விதைகள் 1-6.
காலநிலை மற்றும் மண்
பசுமைமாறாக் காடுகளாகக் காணப்படும் மலை வேம்பு வடிகால் வசதி கொண்ட அனைத்து நிலங்களுக்கும் ஏற்றது. குறிப்பாக கடல் மட்டத்திலிருந்து 1000 மீ. உயரம் வரையான மலைகளில் காணப்படுபவை.
வகைகள்
மலைவேம்பில் 2 வகை உள்ளன. மீலியா டூபியா என்ற தாவரவியல் பெயர் கொண்ட மலைவேம்பு பயிர் செய்ய ஏற்றது. துலுக்க வேம்பு என்று அழைக்கப்படும் இன்னொருவகை வேம்பு நிறைய கிளைகளுடன் தரமற்ற மரமாக வளரக் கூடியது. இது பயிர் செய்த சில மாதங்கள் கழித்தே தெரியவரும்.
காணப்படும் இடம்
இந்தியா, இலங்கை, மலேசியா முதல் ஆஸ்திரேலியா
மேற்கோள்கள்
பகுப்பு:மரங்கள்
வாட் பிரா தாட் தோய் சுதீப்
வாட் பிரா தாட் தோய் சுதீப் (Wat Phra That Doi Suthep)  (วัดพระธาตุดอยสุเทพ,  தாய்லாந்து நாட்டின் சியாங் மாங்  மாகாணத்தில் உள்ள தேரவாத பௌத்தப் பிரிவை சேர்ந்த விகாரையாகும். இவ்விகாரை 309 படிகள் கொண்ட தோய் சுதீப் எனும் மலையில் அமைந்திருப்பதால் இவ்விகாரைக்கு இப்பெயர் உண்டாக காரணமாயிற்று.
இப்பௌத்த விகாரை தூபியுடன் 1383இல் நிறுவப்பட்டது. பிற்காலங்களில் இவ்விகாரை விரிவுபடுத்தப்பட்டது.
வாட் தோய் சுதீப்
செப்புத் தகடுகளால் வேயப்பட்ட இவ்விகாரையில் தூபிகள், அடுக்குத் தூபிகள், ஆலய மணிகள், அருங்காட்சியகம், மரகத்திலான புத்தர் மற்றும் விநாயகர்  சிலைகள் உள்ளது.
வெளி இணைப்புகள்
பகுப்பு:பௌத்த யாத்திரைத் தலங்கள் பகுப்பு:தாய்லாந்து புத்த கோயில்கள்
விண்டோஸ் லைவ்
விண்டோஸ் லைவ் (Windows Live) என்பது மைக்ரோசாப்ட் உருவாக்கி வரும் பல சேவைகளை குறிக்கும். இது கூகிள் போன்ற போட்டியாளர்களுடன் போட்டிபோடக்கூடிய வகையில் எம்எஸ்என்-இன் மீளுருவாக்கம் ஆகும். இது பொதுவாக உலாவிகளூடாக இயங்கக்கூடியதாகும். இந்தப் பயன்பாடுகளும் அதன் தரவுகளும் உள்ளூர்க் கணினிகளில் அல்லாமல் வழங்கிகளிலேயே சேமிக்கப்படும். இச்சேவையும் வரவிருக்கின்ற கூகிள் சேவைகளும் பயன்பாட்டு மென்பொருட்களை கணினியில் நிறுவாமல் உலகில் எங்கிருந்தும் இந்த சேவைகளைப் பெற்றுக் கொள்ளமாறு அமைய இருப்பதே வருங்காலத்தின் குறிப்பிடத்தக்க போக்காக இருக்கும் என்று கருதப்படுகின்றது.
வெளியிணைப்புகள்
பகுப்பு:மைக்ரோசாப்ட்
ஆலங்காடு மீனாட்சி சுந்தரேஸ்வரர் கோயில்
ஆலங்காடு மீனாட்சி சுந்தரேஸ்வரர் கோயில் தமிழ்நாட்டில் திருவாரூர் மாவட்டம், ஆலங்காடு என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மீனாட்சி சுந்தரேஸ்வரர், மீனாட்சி அம்மன் சன்னதிகளும், விநாயகர் முருகன் சண்டிகேஸ்வரர் தெட்சணாமூர்த்தி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. புரட்டாசி மாதம் நவராத்திரி முக்கிய திருவிழாவாக நடைபெறுகிறது. ஐப்பசி மாதம் கந்தசஷ்டி திருவிழாவாக நடைபெறுகிறது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நிக்கோலா ஸ்டர்ஜியன்
நிக்கோலா பெர்குசன் இசுட்டர்ச்சியன் (Nicola Ferguson Sturgeon, பிறப்பு: 19 சூலை 1970) இசுக்காட்லாந்து அரசியல்வாதி ஆவார். இவர் 2014 முதல் மார்ச் 2023 வரை இசுக்காட்லாந்தின் முதலமைச்சராகவும், இசுக்காட்டிய தேசியக் கட்சியின் தலைவராகவும் பதவியில் இருந்தார். இவர் 1999 முதல் இசுக்காட்டிய நாடாளுமன்ற உறுப்பினராகப் பணியாற்றி வருகிறார்.
அயுர்சயர் என்ற இடத்தில் பிறந்த இவர் கிளாஸ்கோ பல்கலைக்கழகத்தில் சட்டக் கல்வி பயின்று பட்டம் பெற்றார். கிளாஸ்கோவில் சட்டவறிஞராகப் பணியாற்றிய இவர், 1999 இசுக்காட்டிய நாடாளுமன்றத் தேர்தலில் உறுப்பினராகத் தேர்ந்தெடுக்கப்பட்டார். இசுக்கொட்டிய தேசியக் கட்சியின் எதிர்க்கட்சி நிழல் அமைச்சராக கல்வி, உடல்நலம், நீதி ஆகிய பணியாற்றினார். 2004 இல் இவர் தேசியக் கட்சியின் தலைவர் பதவிக்குப் போட்டியிடுவதாக அறிவித்தார், ஆனால் பின்னர் அலெக்சு சால்மண்டுக்கு ஆதரவான நிலைப்பாட்டை எடுத்து, போட்டியிடுவதைத் தவிர்த்து, துணைத் தலைவரானார். அலெக்சு சால்மண்டு பிரித்தானிய மக்களவையில் உறுப்பினராக இருந்ததால், நிக்கோலா இசுக்காட்லாந்து நாடாளுமன்றத்தில் எதிர்க்கட்சித் தலைவராக 2004 முதல் 2007 வரை பணியாற்றினார். 2007 தேர்தலில் இசுக்காட்டியத் தேசியக் கட்சி வெற்றி பெற்று தனது முதலாவது சிறுபான்மை அரசை அமைத்தது. நிக்கோலா துணை முதலமைச்சரானார். 2007 முதல் 2012 வரை, உடல்நலம் மற்றும் நல்வாழ்வுக்கான அமைச்சுச் செயலாளராகப் பணியாற்றினார். 2011 தேர்தலில் தேசியக் கட்சி அறுதிப் பெரும்பான்மையுடன் ஆட்சியைக் கைப்பற்றியது. நிக்கோலா உள்கட்டமைப்பு, மூலதன முதலீடு மற்றும் நகரங்களுக்கான அமைச்சுச் செயலாளராக நியமிக்கப்பட்டார். இவர் 2014 இசுக்காட்லாந்து விடுதலைக்கான வாக்கெடுப்புக்கான சட்டமியற்றும் செயல்முறைக்குப் பொறுப்பாக இருந்தார். இவ்வாக்கெடுப்பில் ஆம் இசுக்காட்லாந்து பரப்புரை தோல்வியடைந்ததன் விளைவாக தேசியக் கட்சியின் தலைவர் மற்றும் முதலமைச்சர் பதவியில் இருந்து சால்மண்ட் விலகினார்.
நிக்கோலா இசுட்டர்ச்சியன் 2014 நவம்பரில் கட்சியின் தலைவராகப் போட்டியின்றித் தெரிவு செய்யப்பட்டார். இதனைத் தொடர்ந்து இவர் இசுக்காட்லாந்தின் முதலமைச்சராகப் பதவி ஏற்றார். இப்பதவியில் அமர்ந்த முதலாவது பெண்ணும் இவரே. 2015 பிரித்தானியப் பொதுத் தேர்தலில் 59 இடங்களில் 56 இடங்களை வென்று இசுக்காட்டிய வெஸ்ட்மின்ஸ்டர் தொகுதிகளில் தொழிற் கட்சியின் முப்பது ஆண்டுகால தேர்தல் ஆதிக்கத்தை முடிவுக்குக் கொண்டுவந்தது. ஐக்கிய இராச்சியத்தின் மக்களவையில் லிபரல் டெமக்கிராட்சு மூன்றாவது பெரிய கட்சியானது. 2017 பொதுத் தேர்தலில் 21 இடங்களை தேசியக் கட்சி இழந்த போதிலும், நிக்கோலா பதவியில் இருந்த எட்டு ஆண்டுகள் முழுவதும் தேர்தல் வெற்றிகளைத் தொடர்ந்து அனுபவித்தது. பெரும்பான்மையை இழந்த போதிலும், நிக்கோலா 2016 இல் இரண்டாவது முறையாக பதவிக்கு வந்து சிறுபான்மை அரசாங்கத்தை உருவாக்கினார். 2016 பிரெக்சிட்டு வாக்கெடுப்பில் ஐக்கிய இராச்சியம் ஐரோப்பிய ஒன்றியத்தில் இருந்து விலக முடிவெடுத்த போதிலும், இசுக்காட்லாந்தில் 62% வாக்குகள் ஐரோப்பிய ஒன்றியத்தில் இணைந்திருக்கக் கிடைத்திருந்தது. இருந்தாலும் நிக்கோலாவின் இரண்டாவது பதவிக்காலம் பிரெக்சிட்டு தேர்தலில் ஆதிக்கம் செலுத்தியது. இவர் பிரெக்சிட்டைத் தனக்கு சாதகமாக பயன்படுத்தி விடுதலை குறித்த இரண்டாவது வாக்கெடுப்பு நடத்த விழைந்தார், ஆனால் கோவிட்-19 தொற்றுக்கு மத்தியில் இத்திட்டங்கள் நிறுத்தப்பட்டன. 2021 தேர்தலில் மூன்றாவது தடவையாக வெற்றி பெற்று இசுக்காட்டிய பசுமைக் கட்சியின் ஆதரவுடன் ஆட்சி அமைத்தார்.
பிரித்தானிய அரசாங்கம் பிரிவு 30 உத்தரவை வழங்க மறுத்ததாலும், நவம்பர் 2022 இல் இசுக்காட்டிய நாடாளுமன்றத்திற்கு வாக்கெடுப்பு நடத்துவதற்கான அதிகாரம் இல்லை என ஐக்கிய இராச்சியத்தின் உச்ச நீதிமன்றம் தீர்ப்பளித்ததாலும், நிக்கோலாவின் அரசாங்கத்தின் இரண்டாவது பொது வாக்கெடுப்புக்கான பரந்த விடுதலை இயக்கத்தின் அழைப்புகள் தோல்வியடைந்தன. 2023 பெப்ரவரி 15 அன்று, இசுக்காட்டிய தேசியக் கட்சியின் தலைமை மற்றும் முதலமைச்சர் பதவியில் இருந்து விலகுவதாக நிக்கோலா அறிவித்தார். அவருக்குப் பிறகு அவரது அமைச்சரவையில் சுகாதாரச் செயலராகப் பணியாற்றிய அம்சா யூசப் 2023 மார்ச் மாதத்தில் நடைபெற்ற தலைமைத் தேர்தலில் வெற்றி பெற்றார்.
வெளி இணைப்புகள்
பகுப்பு:1970 பிறப்புகள் பகுப்பு:வாழும் நபர்கள் பகுப்பு:பிரித்தானிய வழக்கறிஞர்கள் பகுப்பு:இசுக்காட்லாந்து அரசியல்வாதிகள் பகுப்பு:ஐக்கிய இராச்சியத்தின் அரசியல்வாதிகள்
இராய் கூட்டறிகுறி
இராய் கூட்டறிகுறி (Reye's syndrome) என்பது அழற்சியற்ற மூளைக்கோளாறு மற்றும் கல்லீரல் கோளாறு ஆகியன உருவாகக்கூடிய ஒரு நோய்க் கூட்டறிகுறியாகும். இது பெரும்பாலும் தீநுண்ம நோயில் இருந்து குணமடையும் பருவத்தில் ஏற்படுகின்றது. சிறார்களில் இன்ஃபுளுவென்சா அல்லது சின்னம்மை போன்ற தீநுண்ம நோய்களின் போது அசுப்பிரின் அல்லது சலிசிலேட்டுகள் பயன்படுத்துதல் இந்நோயுடன் தொடர்புடையதாக உள்ளது. இராய் கூட்டறிகுறி 1963இல் இடக்ளசு இராய் என்பவரால் முதலில் விவரிக்கப்பட்டது.
பஞ்ச கல்யாணி
பகுப்பு:1979 தமிழ்த் திரைப்படங்கள்‎
இராய் கூட்டறிகுறி
நோய் அறிகுறிகள்
குழந்தைகளில் வயிற்றோட்டம், விரைவாக மூச்சுவிடல் மற்றும் இருவயதிற்கும் மேற்பட்ட சிறார்களில் வாந்தி, தூக்கமயக்கம் என்பன முதன்மை அறிகுறிகளாகும். இத்துடன் எரிச்சல் தன்மை, குழப்பம், வலிப்பு, சோம்பல், மந்த நிலை போன்றனவும் ஏற்படும். வலிப்பு அல்லது மயக்க நிலை ஏற்படின் அவசர மருத்துவ உதவி நாடல் அவசியம்.
உசாத்துணைகள்
பகுப்பு:கூட்டு அறிகுறிகள் பகுப்பு:குழந்தை மருத்துவம் பகுப்பு:நோய்த்தொகைகள்
குழந்தைகளின் இலவச ஓட்டம்
கிட்ஸ் ரன் பிரீ அல்லது குழந்தைகளின் இலவச ஓட்டம்  (Kids Run Free) என்பது வார்விசையரை அடிப்படையாகக் கொண்ட ஒரு பிரித்தானிய தொண்டு நிறுவனம் ஆகும். இது டிசம்பர் 2010 இல் மார்டின் வெர்வெஜ் மற்றும் கேத்தரின் ஓ'ஆர்ரோல் ஆகியோரால் நிறுவப்பட்டது.
நிகழ்வுகள்
இந்நிறுவனம் 0 முதல் 16 வயது வரையான குழந்தைகளுக்கு மாதாந்திரப் பந்தயங்களை அமைக்கிறது. மாதத்தின் ஒவ்வொரு முதல் சனிக்கிழமையும் நடைபெறுகிறது. திறனை அல்லது சமூக பொருளாதார பின்னணியைப் பொருட்படுத்தாமல் குழந்தைகளை ஈடுபடுத்துவதில் அமைப்பாளர்கள் கடமைப்பட்டுள்ளனர். பங்குபெறுநர்களுக்கு முடிவு நேரத்தைக் காட்டும் பட்டைக்குறியீடுடைய மணிக்கட்டுப்பட்டைகள் தரப்படுகின்றன. முதல் நிகழ்வு மே 2011 இல் சோலிஹிலும் பின்னர் ஜூலை 2011 இல் லெமின்டன் ஸ்பா, ஏப்ரல் 2012 இல் கோவென்ட்ரி மற்றும் மே 2012 இல் பர்மிங்ஹாம் ஆகிய இடங்களிலும் நடைபெற்றன.
புரவலர்கள்
மார்ச் 2012 முதல், முன்னாள் ஒலிம்பிக் தடகள மற்றும் உலகச் சாதனையாளரான டேவிட் மூர்கிரோஃப்ட் இந்நிறுவனத்தின் புரவலராக பணியாற்றினார். இந்நிறுவனம் நடத்தும் நிகழ்வுகளில் தீவிரமாக ஈடுபடுவதோடு, கோவென்ட்ரி போட்டியின் துவக்க விழாவிலும் இவர் பங்கேற்றுள்ளார்.
சின்னம்
பிப்ரவரி 2012 இல் தொண்டு நிறுவனத்தால் நடத்தப்பட்ட ஒரு போட்டியைத் தொடர்ந்து இந்நிறுவனத்தின் சின்னத்திற்குப் பெயரிடப்பட்டது. அப் போட்டியில் வெற்றி பெற்றவர்கள் சின்னத்திற்கு 'டாஷ்' என்ற பெயரைத் தேர்ந்தெடுத்தனர்.
கூட்டு நிறுவனங்கள்
இந்நிறுவனம் அதன் சகோதரி நிறுவனமான ”ரேஸ்வேசு”டன் கூட்டாக இணைந்து செயல்படுகிறது. ரேஸ்வேசு, பெரியவர்களுக்கான பல்வித விளயாட்டுப் போட்டிகளை ஒருங்கிணைக்கும் ஒரு நிகழ்வு மேலாண்மை நிறுவனமாகும். ரேஸ்வேசு நிறுவனத்தின் மூலம் கிடைக்கும் தொகையானது கிட்சு ரன் பிரீ நிறுவனத்திற்கு நன்கொடையாக அளிக்கப்படுகிறது.
வெளியிணைப்புகள்
பகுப்பு:பிரித்தானிய அமைப்புகள் பகுப்பு:தொண்டு நிறுவனங்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஓரியண்டல் வணிக வங்கி
ஓரியண்டல் வணிக வங்கி அல்லது ஓரியண்டல் பேங்க் ஆப் காமர்சு இந்தியாவில் 1980 முதல் செயல்பட்டுவரும் பொதுத்துறை வங்கிகளில் ஒன்றாகும். இது 1943ஆம் ஆண்டில் லாகூரில் (அப்போதைய இந்தியா, தற்போது பாகிஸ்தான்) தொடங்கப்பட்ட வங்கியாகும். இந்த வங்கி 15 ஏப்ரல் 1980 இல் நாட்டுடைமையாக்கப்பட்டது.
இதனையும் காண்க
பகுப்பு:இந்தியப் பொதுத்துறை வங்கிகள் பகுப்பு:தேசியமயமாக்கப்பட்ட நிறுவனங்கள் பகுப்பு:மும்பை பங்குச் சந்தை நிறுவனங்கள் பகுப்பு:இந்திய வங்கிகள்
ஜார்ஜ் பக்லி (துடுப்பாட்டக்காரர், பிறப்பு 1876)
ஜார்ஜ் பக்லி (George Buckley, பிறப்பு: 1876, இறப்பு: பிப்ரவரி 14 1955), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1900 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஜார்ஜ் பக்லி கிரிக்கட் ஆக்கைவ்இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 14 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1876 பிறப்புகள் பகுப்பு:1955 இறப்புகள் பகுப்பு:1875 பிறப்புகள்
பீட்டர் ஜட்ஜ்
பீட்டர் ஜட்ஜ்  (Peter Judge , பிறப்பு: மே 23 1916, இறப்பு: மார்ச்சு 4 1992), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 68 முதல்தர துடுப்பாட்டப் போட்டிகளில் கலந்து கொண்டுள்ளார். 1933-1947 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பீட்டர் ஜட்ஜ் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012..
பகுப்பு:இங்கிலாந்துத் துடுப்பாட்டக்காரர்கள் பகுப்பு:1916 பிறப்புகள் பகுப்பு:1992 இறப்புகள் பகுப்பு:மிடில்செக்ஸ் துடுப்பாட்டக்காரர்கள்
பசுவாபுரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கீழ்க்குடி ஊராட்சி
கீழ்க்குடி ஊராட்சி (Keelkudi Gram Panchayat), தமிழ்நாட்டின் திருவாரூர் மாவட்டத்தில் உள்ள நன்னிலம் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1076 ஆகும். இவர்களில் பெண்கள் 525 பேரும் ஆண்கள் 551 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
1.கீழ்க்குடி- நன்னிலம் வட்டத்திற்கு உட்பட்ட இவ்வூர் புத்தாற்றின் வடகரையில் அதன் பாசனப்பரப்பில் அமைந்துள்ளது. இவ்வூர் கீழ்க்குடி ஊராட்சின் தலைமை ஊராக உள்ளது. இவ்வூர் திருவாஞ்சியத்தின் கீழ்கோடியில் இருப்பதால் இப்பெயர் வந்திருக்கலாம் என்று திருவாரூர் மாவட்ட இடப்பெயர்கள் என்ற நூலை எழுதிய  அ. ஜான் பீட்டர் குறிப்பிடுகிறார். மேலும் இவ்வூர் திருவாஞ்சியத்தின செய் ஊராக இருந்திருக்காலம் என்பது அவருடைய கருத்தாக உள்ளது. இவ்வூரில் 2009-10 காலப்பகுதியல் களஆய்வு  மேற்கோண்ட இரா. சுரேஷ் என்ற ஆய்வாளர் ஆவணம் -இதழ் 21  என்ற  ஆண்டு ஆய்விதழில் நன்னிலம் வட்டார தொல்லியல் என்ற தலைப்பில்  கட்டுரை  ஒன்றை வெளியிட்டுள்ளார். அதில் இவ்வூரின் மதுரை வீரன் திடலுக்கு கிழக்கில் (சர்வே எண்-68) புதிதாக வெட்டப்பெற்றுள்ள சிறிய குளத்தில் நுண்கற்கால செதில்கள் மற்றும் 3.5 அடி விட்டம் உடைய உறை கிணறுகள் கிடைத்ததாக குறிப்பிட்டுள்ளார். இவ்வூரில் இடைக்கால கலைப்பாணியை கொண்ட பிடாரி அம்மன் மற்றும் பிள்ளையார் கோயில்கள் உள்ளன.
2.வீராக்கண் -நன்னிலம் வட்டம் கீழ்க்குடி ஊராட்சிக்கு உட்பட்ட ஊராக வீராக்கண் உள்ளது. இவ்வூர் நன்னிலம் நகரப்பகுதியில் இருந்து நேர் மேற்கில் 2.5 கி.மீ தொலைவில்  புத்தாற்றின் (விக்கிரமசோழப் பேராறு)  வடகரையில் அதன் பாசனப்பரப்பில் அமைந்துள்து. இவ்வூர்  முடிக்கொண்டான் ஆற்றின் தென்கரை வரை விரிந்து பரவியுள்ளது. இவ்வூருக்கு தெற்காக கீழகரம் என்ற ஊர் உள்ளது. இவ்வூரானது இடைக்கால பனையூர் (திருப்பனையூர் நாட்டுக்கு உட்பட்டு இருந்தனை கீழகரம் (கீழையம்) ஆதிபுரீஸ்வரர் (திருவாத்தீஸ்வரமுடையார்) கோயிலில் உள்ள  மாறவர்வர்மன் வீரபாண்டியன் (1334–1380.) 21-ஆவது ஆட்சி ஆண்டு  கால நில விற்பனை ஆவண கல்வெட்டு உறுதிப்படுத்துகிறது. இக்கல்வெட்டு வாயிலாக இவ்வூரின் இடைக்கால பெயர்  விராக்கநல்லூர் என்று அறியமுடிகிறது.  மேலும்  தமிழிசைத் தேவாரப் பேரறிஞரும், சைவ சித்தாந்த உலகின் இசைஞானி என்றும் போற்றப்படுபவர். திருமுறைகளைப் பொருள் விளங்குமாறு இசைத்தவர். பண்ணிசையில் பெரும் புலமை பெற்றிருந்தவருமான  தருமபுரம் ப. சுவாமிநாதன் (மே 29, 1923 - 15 அக்டோபர் 2009) அவர்கள் இவ்வூரை சேர்ந்தவர் என்பது குறிப்பிடத்தக்கது.
3.கீழகரம் -  நன்னிலம் வட்டம் கீழ்க்குடி ஊராட்சிக்கு உட்பட்ட சிற்றூராக கீழகரம் உள்ளது. இவ்வூர் நன்னிலம் நகரப்பகுதியில் இருந்து நேர் மேற்கில் 2 கி.மீ தொலைவில் முடிக்கொண்டான் ஆற்றின் தென்கரைக்கு அருகில் அமையப்பெற்றுள்ளது. இவ்வூர் இடைக்கால பனையூர் நாட்டுக்கு உட்பட்ட இருந்தனை இவ்வூர் ஆதிபுரீஸ்ரர் கோயிலில் உள்ள  இவ்வூர் சோழர்காலத்தில் கீழையம், கீழையகம் என்ற பெயரிலும்  பாண்டியர் காலத்தில்  கீழையமான ஜனநாத அத்திபாக்கம் என்ற பெயரிலும் மாற்றம் பெற்றிருக்கிறது. தற்போது கீழகரம் என்று வழங்கப்படுகிறது. சுந்தரர் தேவாரத்தில் வைப்புதலமாக கருதி இவ்வூர் ஆதிபுரீஸ்வரர்  கோயில்  சிறப்பித்து பாடப்பெற்றுள்ளது.
இவ்வூருக்கு மேற்கில் உள்ள சுக்கிரவார கட்டளை என்ற ஊர் உள்ளது. இவ்வூர் மாரியம்மன் கோயிலுக்கு வலது புறம் உள்ள புளியமரத்த திடலில் இரும்பு கால கருப்பு சிவப்பு மட்கல ஓடுகள் தென்படுகின்றன.
சான்றுகள்
5. நன்னிலம் வட்ட கல்வெட்டுகள் தொகுதி-3-469.
7..ஆவணம்-இதழ் -21 (2011) தமிழ்நாட்டு தொல்லியல் கழகம் -தஞ்சாவூர்
8.திருவாரூர் மாவட்ட தொல்லியல் வரலாறு (2000) -தமிழக தொல்லியல்  துறை சென்னை.
9.. இரா.சுரேஷ் -நன்னிலம் வட்டார உழுகுடி சமூகமும் வாழ்விடங்களும். வரலாறு மற்றும் தொல்லியல் ஆய்வுகள் பொ.600-1600)    தமிழ்ப்பல்கலைகழகம்-(கல்வெட்டியல் மற்றும் தொல்லியல் துறைக்கு முனைவர் பட்டத்திற்கு சமர்க்கபடவுள்ள ஆய்வேடு)
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உயிரி எரிபொருள்
உயிரி எரிபொருள் (biofuel) என்பது அண்மையில் செத்துப் போன உயிரிப் பொருட்களில் இருந்து (குறிப்பாகப் புதல் அல்லது தாவரம்) உருவாக்கப்படும் எரிபொருளாகும். அது திண்மமாகவோ, திரவமாகவோ, வளிமமாகவோ இருக்கலாம். புதைபடிவ எரிபொருளும் (fossil fuels) இதுபோன்றே உயிரி மற்றும் தாவர மூலங்களில் இருந்து பெறப்பட்டாலும், அந்த உயிரிகள் பல்லாயிரம் காலத்துக்கும் முன்னரே இறந்து போனவை.
பொதுவாக, உயிரி எரிபொருள் என்பது எந்தவொரு கரிம (உயிரி) மூலத்தினின்றும் உருவாக்க இயலும். ஆனால், அவற்றில் பரவலாய்ப் பயன்படுவது சூரிய ஒளியைப் பெற்று ஒளிச்சேர்க்கை செய்யும் தாவர இன வகைகளே. உயிரி எரிபொருள் உருவாக்கப் பல வகையான தாவரங்கள் பயன்படுகின்றன.
உயிரி எரிபொருட்கள் உலகெங்கும் பயன்படுத்தப் படுகின்றன. உயிரி எரிபொருட் தொழிற்சாலைகள் ஐரோப்பா, ஆசியா, மற்றும் அமெரிக்க நாடுகளில் பரவலாகி வருகின்றன. பெரும்பாலும் வாகன எரிபொருளாக இவை பயன்படுகின்றன.
உயிரி எரிபொருட்களுக்கான தேவை அதிகரிக்க அதிகரிக்க அதனால் சில பிரச்சினைகளும் உண்டாகின்றன. இவற்றிற்கான மூலப்பொருட்களைப் பயிர் செய்ய வேண்டிக் காடுகள் அழிவதும், உணவுப் பொருட்களுக்குத் தட்டுப்பாடு உண்டாவதும் குறிப்பிடத்தக்க பிரச்சினைகள். விளைச்சலை அதிகரிக்க வேண்டிப் பயன்படுத்தப்படும் பூச்சிக்கொல்லி மருந்துகள் முதலியனவற்றால் சுற்றுச்சூழல் மற்றும் நீர்நிலைகள் மாசடைவதும் உண்டு.
உயிரி எரிபொருள் உற்பத்தியை நுட்பியல் வழியாகப் பார்க்கும் போது குறிப்பாக இரண்டு முறைகளைக் கருதலாம்.
இவை தவிர, வெறும் மரம்/கட்டைகளை வைத்து மரவளி, மெத்தனால், எத்தனால் போன்ற எரிபொருட்களையும் உருவாக்கலாம் என்று ஆராய்ச்சியாளர்கள் முனைந்து கொண்டிருக்கிறார்கள்.
காண்க
பகுப்பு:வேதிப் பொறியியல் பகுப்பு:கரிம வேதியியல் பகுப்பு:எரிபொருட்கள் பகுப்பு:ஆற்றல்
மானாங்குடி ஊராட்சி
மானாங்குடி ஊராட்சி (Manangudi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள மண்டபம் வட்டாரத்தில் அமைந்துள்ளது. இந்த ஊராட்சி, இராமநாதபுரம் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1475 ஆகும். இவர்களில் பெண்கள் 760 பேரும் ஆண்கள் 715 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மாலிக் குலாம் முகமது
thumb|மாலிக் குலாம் முகமது சர் மாலிக் குலாம் முகம்மது (Malik Ghulam Muhammad) பாக்கித்தானின் மூன்றாவது ஆளுநராக பணியாற்றிய இவர் பாக்கித்தான் நிதியாளராகவும் இருந்தார். 1951 ஆம் ஆண்டில் உடல்நிலை மோசமடைந்ததன் காரணமாக பதவி நீக்கம் செய்யப்படும் வரை இந்தப் பணியில் நியமிக்கப்பட்டிருந்தார். இவர் 1945 இல் மகிந்திரா & முகமது (பின்னர் 1948 இல் மகிந்திரா அண்டு மகிந்திரா ) என்ற நிறுவனத்தை ஜகதீசு சந்திர மகிந்திரா மற்றும் கைலாசு சந்திர மகிந்திரா ஆகியோருடன் இணைந்து நிறுவினார்.
அலிகார் முஸ்லிம் பல்கலைக்கழகத்தில் படித்த இவர், 1946 இல் லியாகத் அலிகானின் கீழ் நிதி அமைச்சகத்தில் சேர பதவி உயர்வு பெறுவதற்கு முன்பு, இந்திய இரயில்வேயின் கணக்குச் சேவையில் பட்டயக் கணக்காளராக இந்திய குடிமைப் பணியில் சேர்ந்தார். 1947 இல் இந்தியப் பிரிவினையின் விளைவாக பாக்கித்தான் சுதந்திரத்திற்குப் பிறகு, நாட்டின் முதல் நிதியமைச்சராக லியாகத் அலி கான் நிர்வாகத்தில் சேர்ந்தார். அங்கு பாக்கித்தானின் தேசிய பொருளாதாரத்தின் குறைகளை தணிப்பதற்கான முதல் ஐந்தாண்டு திட்டங்களை உருவாக்க உதவினார்.
1951 இல் பிரதமர் லியாகத் அலி கான் படுகொலை செய்யப்பட்டதைத் தொடர்ந்து, இஅவரை ஆளுநராக கவாஜா நசிமுத்தீன் நியமித்தார். இவர் பிரதமராக பொறுப்பேற்று  அரசாங்கத்தை வழிநடத்தினார். டாக்காவில் மொழி இயக்கத்திற்குப் பின்னர் ஏற்பட்ட நாடு தழுவிய வன்முறை மற்றும் லாகூரில் நடந்த மதக் கலவரங்கள் நசிமுத்தீனின் நிர்வாகத்தை பதவி நீக்கம் செய்ய வழிவகுத்தது. பின்னர் பிரதமர் முகம்மது அலி போக்ரா 1953-54 இல் பாக்கித்தானில் சட்டம் ஒழுங்கு கட்டுப்பாட்டை மீட்டெடுக்க தனது அதிகாரங்களைப் பயன்படுத்தினார். 1955 ஆம் ஆண்டில், ஆளுநர் பதவியில் இருந்து அப்போதைய உள்துறை மந்திரி இசுக்கந்தர் அலி மிர்சாவின் உடல்நிலை மோசமடைந்ததால் இவரை வலுக்கட்டாயமாக நீக்கிவிட்டார். பின்னர், இவர் தனது நோயுடன் சிறுது காலம் போராடினார், பின்னர் 1956 இல் இறந்தார்.
இவரது தனிப்பட்ட பிம்பத்தை பாக்கித்தானின் வரலாற்றாசிரியர்கள் எதிர்மறையாகக் கருதுகின்றனர். இவர் அரசியல் சூழ்ச்சிக்கு வழிவகுத்ததற்காக விமர்சிக்கப்படுகிறார், பாக்கித்தானில் இராணுவச் சட்டத்தை அங்கீகரித்ததின் மூலம் இராணுவத்தின் மீது பொதுமக்களின் கட்டுப்பாட்டைக் குறைமதிப்பிற்கு உட்படுத்துவதாகவும், மற்றும் பாக்கித்தானின் அரசியலமைப்புச் சட்டமன்றத்தை நீக்கியதன் மூலம் புதிய ஜனநாயக நெறிமுறைகளை மதிப்பிழக்கச் செய்ததாகவும் கூறுகிறார்கள்.
குடும்ப பின்னணி மற்றும் கல்வி
இவர், மாலிக் குலாம் முகம்மது என்ற பெயரில் இந்தியாவின் பஞ்சாபிலுள்ள லாகூரில் உள்ள மோச்சி கேட் அருகே ஒரு புறநகர் பகுதியில் பிறந்தார்.
இவர் ஒரு பஞ்சாபி பதான் குடும்பத்தைச் சேர்ந்தவர். அவர்கள் கஷ்டாய் பழங்குடியின் வழிவந்த பஷ்தூன்கள் என்பதால் தூய லாகோரி கலாச்சாரத்தின் தாக்கம் இவரது ஆளுமையில் மிகவும் தெரிந்தது. தனது குழந்தைப் பருவத்தை லாகூர் நகரத்தில் கழித்தார். லாகூரில் பள்ளிப்படிப்பை முடித்த பின்னர், அலிகார் முஸ்லிம் பல்கலைக்கழகத்தின் முகம்மதன் ஆங்லேய-கீழைநாட்டுக் கல்லூரியில் சேர உத்தரபிரதேசத்தின் அலிகார் நகரம் சென்றார். அங்கு, இயற்பியலாளரும் அதிகாரத்துவவாதியுமான நஜீர் அகமதுவின் அறை தோழராக இருந்தார். அலிகார் முஸ்லிம் பல்கலைக் கழகத்தில் இவர் கணக்கியலில் இளங்கலைப் பட்டம் பெற்றார்.
நிதி அமைச்சர் (1947–51)
1946-47ல், இவர் மகிந்திரா அண்டு மகிந்திராவை விட்டு வெளியேறி, நிதி அமைச்சர் லியாகத் அலிகானின் கீழ் அமைச்சரவை செயலாளராக நிதி அமைச்சகத்தில் சேர்ந்தார், இந்தியாவின் முதல் தொழிற்சங்க வரவு செலவுத் திட்டத்தை தயாரிக்க அவருக்கு உதவினார்.
ஆளுநர் (1951-55)
1951 ஆம் ஆண்டின் முற்பகுதியில், பிரதம மந்திரி லியாகத் அலிகான் இவரது மோசமான உடல்நிலை காரணமாக நிதியமைச்சர் பதவியிலிருந்து நீக்குவதற்கான முடிவை எடுத்திருந்தார். இருப்பினும், அக்டோபர் 1951 இல் பிரதமர் லியாகத் அலிகான் படுகொலை செய்யப்பட்டதால் இந்த முடிவு நடைமுறைப் படுத்தப்படவில்லை. ஆளுநர் கவாஜா நசிமுத்தீன் பிரதமராக தேர்ந்தெடுக்கப்பட்டவுடன், தனது சொந்த அமைச்சரவையில் இவரை சேர்த்துக்கொண்டார்.
இறப்பு
1955 வாக்கில் இவரது உடல் முழுவதும் பக்கவாதம் பரவியதால் இவரது உடல்நிலை மோசமடையத் தொடங்கியது, 1955இல் ஐக்கிய இராச்சியத்திற்குச் சென்று சிகிச்சை பெற இவர் விடுப்பு எடுக்கும்படி கட்டாயப்படுத்தப்பட்டார். இவரது செல்வாக்கால், இவர் உள்துறை மந்திரி இசுகந்தர் மிர்சாவை செயல் ஆளுநராக நியமித்தார். ஆனால் மிர்சா இவரை பதவியில் இருந்து நீக்கினார். அவருக்கு இடமளிக்கும் பொருட்டு, அரசியலமைப்பு சட்டமன்றத்தின் சட்டமன்ற உறுப்பினர்களின் ஆதரவு இருந்தது. 1956 ஆகத்து 29, அன்று, இவர் இறந்து போனார். இவர் கராச்சியில் கிறிஸ்துவர்களின் கல்லறையில், பௌஜி கப்ரிசுதானுக்கு அடுத்ததாக அடக்கம் செய்யப்பட்டார்.
குறிப்புகள்
பகுப்பு:பஷ்தூன் மக்கள் பகுப்பு:பஞ்சாப் நபர்கள் பகுப்பு:1956 இறப்புகள் பகுப்பு:1895 பிறப்புகள்
அனுராதபுரம் குண்டுவெடிப்பு, அக்டோபர் 2008
கொல்லப்பட்டோர் விவரம்
கொல்லப்பட்டவர்களில் ஜானக பெரேரா, அவரது மனைவி மற்றும் ஐக்கிய தேசியக் கட்சியின் முக்கிய பிரமுகர்களும் சிரச ஊடகத்தின் அனுராதபுர செய்தியாளர் மொகமட் ரஷ்மியும் அடங்குவர். அனுராதபுர மாவட்ட ஐதேக அமைப்பாளர் டாக்டர் ராஜா ஜோன்புள்ளே மற்றும் அவரது மனைவி ஆகியோர் கொல்லப்பட்டவர்களில் அடங்குவர். இவர் ஒரு தமிழர் ஆவார், இவரின் மருத்துவ நிலையம் ஆளும் ஐக்கிய மக்கள் சுதந்திரக் கூட்டணி ஆதரவாளர்களினால் 2008 ஆகத்தில் தீக்கிரையாக்கப்பட்டிருந்தது. முன்னாள் வடமத்திய மாகாண சபை ஐதேக தலைவர் சுனில் திசாநாயக்க, மாகாண சபை உறுப்பினர் அனுர்தீன், முன்னாள் உதவி மேயர், மற்றும் பல கட்சிப்பிரமுகர்கள் கொல்லப்பட்டனர்.
காயமடைந்தவர்களில் 15 பேரின் நிலைமை கவலைக்கிடமாக உள்ளதாக அனுராதபுரம் மருத்துவமனைத் தலைவர் டொக்டர் சரத் வீரபண்டான தெரிவித்தார். ஐதேக நாடாளுமன்ற உறுப்பினர் சந்திராணி பண்டார காயமடைந்தவர்களில் ஒருவர்.
வழக்கு
இத்தற்கொலைத் தாக்குதல் தொடர்பாக ஆரம்பத்தில் ஏழு பேர் கைது செய்யப்பட்டு, போதிய சாட்சியங்கள் இல்லாமையால் விடுவிக்கப்பட்டனர். பின்னர் மதவாச்சி மகா சியம்பலவேவா என்ற ஊரைச் சேர்ந்த அப்துல் உமர் ஹமீத் அத்தார் என்பவரும் செங்கலடியைச் சேர்ந்த சண்முகநாதன் சுதாகரன் என்பவரும் கைது செய்யப்பட்டனர். சுதாகரன் விடுதலைப் புலிகள் இயக்கத்தில் கேணல் பதவி வகித்ததாகக் கூறப்படுகிறது. சுதாகரன் 2014 ஆகத்து 22 இல் வடமேல் மாகாண மேல் நீதிமன்றத்தில் தனது குற்றத்தை ஒப்புக் கொண்டார். 2014 செப்டம்பர் 5 அன்று சுதாகரனுக்கு அனுராதபுரம் மேல்நீதிமன்ற நீதிபதி 20 ஆண்டுகள் கடுங்காவல் தண்டனை அளித்துத் தீர்ப்பு வழங்கினார். முதலாவது குற்றவாளி அத்தார் தனது குற்றத்தை ஒப்புக்கொள்ளாத நிலையில், அவர் மீதான விசாரணைகள் தொடர்கின்றன.
வெளி இணைப்புகள்
பகுப்பு:விடுதலை புலிகள் மீது விமர்சனங்கள் பகுப்பு:இலங்கையில் பொதுமக்கள் படுகொலைகள்
எபிடாரஸ்
எபிடாரஸ் (Epidaurus,  ) என்பது பண்டைய கிரேக்கத்தின், சரோனிக் வளைகுடாவின், ஆர்கோலிட் தீபகற்பத்தில் இருந்த பண்டைய சிறிய நகரம் ஆகும். தற்காலத்தில் இரண்டு நவீன நகரங்கள் எபிடாவ்ரோஸ் என்ற பெயரைக் கொண்டுள்ளன. அவை பலா எபிடாவ்ரோஸ் மற்றும் நியா எபிடாவ்ரோஸ் ஆகியவை ஆகும். 2010 முதல் ஆர்கோலிசின் பிராந்திய அலகின் ஒரு பகுதியாக எபிடாரஸ் நகராட்சி உள்ளது. நகராட்சியின் தலைமையகம் லிகோரியோ நகரப்பகுதியில் உள்ளது.
வரலாறு
எபிடாரஸ் ஆர்கோசிலிருந்து சுயாட்சிபெற்றதாக இருந்தது. மேலும் இப்பகுதி உரோமர்களின் காலம் வரை ஆர்கோலிசில் சேர்க்கப்படவில்லை. அதன் துணைப் பிரதேசமாக எபிடாரியா என்ற சிறிய பிரதேசப்பகுதியாக இருந்தது. இது அர்கோலிட் எபிடாரசால் நிறுவப்பட்டது அல்லது பெயர் சூட்டப்பட்டது, மேலும் அப்பல்லோவின் மகன் அஸ்க்லெபியசின் பிறப்பிடமாக கருதப்படுகிறது.
அஸ்கெல்பியஸ் கோயில்
எபிடாரஸ் அதன் சிற்றாலயத்துக்கு மிகவும் பிரபலமானது. அது நகரத்திலிருந்து ஐந்து மைல் (8 கிமீ) தொலைவில் அமைந்துள்ளது. இதன் பழங்கால அரங்கம் தற்போது மீண்டும் பயன்பாட்டிற்கு கொண்டுவரப்பட்டுள்ளது. எபிடாரஸில் உள்ள அஸ்க்லெபியசின் வழிபாட்டு முறை கிமு 6 ஆம் நூற்றாண்டில் குறிப்பிடப்பட்டுள்ளது. மலை உச்சியில் உள்ள அப்போலோ மலேடாசின் என்ற பழைய சிற்றாலயமானது போதுமான விசாலமாக இல்லை. இது பாரம்பரிய காலத்தில் உலகின் மிகவும் பிரபலமான குணமாக்கும் மையமாக இருந்தது, நோய்வாய்ப்பட்டவர்கள் இங்கு வந்தால் குணமடைவார்கள் என்ற நம்பிக்கையில் வந்தனர். நோயாளிகளுக்கு ஏற்பட்டுள்ள நோய்களுக்கான சரியான சிகிச்சையைக் கண்டறிய, அவர்கள் இங்கிருந்த பெரிய உறங்கும் கூடமான என்கோமெட்ரியாவில் ஒரு இரவு உறங்கவைக்கப்பர். அவர்களின் கனவில், அவர்களின் உடல்நலத்தை மீட்டெடுக்க என்ன செய்ய வேண்டும் என்று கடவுளே அவர்களுக்கு அறிவுறுத்துவார் எனப்பட்டது. கோயில் வளாகத்துக்குள் 160 விருந்தினர்கள் தங்க ஏதுவாக அறைகள் கொண்ட விருந்தினர் மாளிகை இருந்தது. அருகிலேயே கனிம நீரூற்றுகள் உள்ளன, அவை நோயைக் குணப்படுத்துவதற்குப் பயன்படுத்தப்பட்டிருக்கலாம்.
பழங்காலத்தின் மிக முக்கியமான குணமாக்கும் கடவுளான அஸ்க்லெபியசை வழிபடும் பக்தர்களால், கோயில் செழிப்படைந்தது. இதனால் கிமு 4 மற்றும் 3 ஆம் நூற்றாண்டுகளில் கோயில் கட்டிடங்களை விரிவுபடுத்துவதற்கும் புனரமைப்பதற்குமான தேர்ந்த கட்டுமானத் திட்டம் தொடங்கப்பட்டது. ஹெலனிஸ்டிக் காலம் முழுவதும் அதன் புகழும், செழிப்பும் தொடர்ந்து நீடித்தது. கிமு 146 இல் கொரிந்து அழிக்கப்பட்ட பிறகு, உரோமானிய தளபதியான லூசியஸ் மம்மியஸ் கோயிலுக்குச் சென்று இரண்டு காணிக்கைகளை செலுத்தினார். கிமு 87 இல், கோயில் உரோமானிய தளபதி சுல்லாவால் சூறையாடப்பட்டது. கிமு 74 இல், மார்கஸ் அன்டோனியஸ் கிரெடிகசின் தலைமையின் கீழ் ஒரு உரோமானிய காவற்படை நகரத்தில் நிறுவப்பட்டது. இதனால் இங்கு தானிய பற்றாக்குறை ஏற்பட்டது. இருப்பினும், கிமு 67 க்கு முன், கோயில் கடற்கொள்ளையர்களால் சூறையாடப்பட்டது. கி.பி 2 ஆம் நூற்றாண்டில் உரோமானியர்களின் கீழ் கோயில் ஒரு புதிய எழுச்சியைக் கண்டது. ஆனால் கி.பி 395 இல் கோத்துகள் கோயில் மீது திடீர்த் தாக்குதலில் நடத்தினர்.
கிறித்துவம் பரவிய பிறகு, ஆரக்கிள்கள் முக்கியத்துவத்தை இழந்த பிறகும், எபிடாரசில் இருந்த கோயில்  5 ஆம் நூற்றாண்டின் பிற்பகுதியில் கிறிஸ்தவ குணப்படுத்தும் மையமாக அறியப்பட்டது.
மற்ற கட்டிடங்கள்
எபிடாரஸ் நகரம் சொந்தமாக ஒரு அரங்கைக் கொண்டிருந்தது. இது 1990 இல் அகழப்பட்டது. அது நன்கு பாதுகாக்கப்பட்டுவந்ததாகக் கண்டறியப்பட்டது. கிமு 4 ஆம் நூற்றாண்டில் இருந்து அது சுமார் 2000 இருக்கை வசதியைக் கொண்டிருந்தது. கிரேக்கம் முழுவதும் உள்ள 140 புராதன அரங்குகளை பாதுகாத்து மேம்படுத்தும் திட்டத்தின் ஒரு பகுதியாக, இது புதுப்பிக்கப்பட்டு பொதுமக்களுக்குத் திறக்கப்பட்டுள்ளது.
அரங்கம்
இடது|thumb| எபிடாரசின் பண்டைய அரங்கம் அஸ்க்லெபியனால் வந்த செழிப்பு, எபிடாரசு குடிமக்களின் தேவைக்கான கட்டடங்களை உருவாக்க உதவியது. அவற்றின் சமச்சீர்மை மற்றும் அழகைக் கண்டு கிரேக்கப் பயணி பௌசானியாசை மகிழ்வித்தது. இங்கு இருந்த மிகப்பெரிய அரங்கு, சடங்கிற்கான ஹெஸ்டியாடோரியன் ( விருந்து மண்டபம்), ஒரு மற்போர் அரங்கம் போன்றவை இன்று மீண்டும் வியத்தகு நிகழ்ச்சிகள் நடத்த பயன்படுத்தப்படுகிறது. எபிடாரசின் பண்டைய அரங்கம் கிமு 4 ஆம் நூற்றாண்டில் இளைய பாலிக்லீடோசால் வடிவமைக்கப்பட்டது. இதில் இருந்த 34 வரிசைகள் உரோமானிய காலத்தில் மேலும் 21 வரிசைகளாக விரிவுப்படுத்தப்பட்டது. கிரேக்க அரங்குகளின் வழக்கமான வடிவமைப்பு போல் (உரோமானிய திரையரங்குகளுக்கு மாறாக), நிகழ்த்து மேடைக்குப் பின்புறம் பசுமையான நிலப்பரப்பானது காட்சி திரையின் ஒருங்கிணைந்த பகுதியாகவும்,  மறைக்கப்படாததாகவும் இருக்கும். இந்த அரங்கில் 14,000 பேர் அமரும் வகையில் இருந்தது.
நகராட்சி
எபிடாவ்ரோஸ் நகராட்சியானது 2011 உள்ளாட்சி சீர்திருத்தத்தினால் பின்வரும் இரண்டு முன்னாள் நகராட்சிகளை இணைத்து அதன் மூலம் உருவாக்கப்பட்டது. முன்னாள் நகராட்சிகள் புதிய நகராட்சியின் அலகுகளாக மாறியது:
நகராட்சி 340.442 கிமீ 2, பரப்பளவைக் கொண்டுள்ளது. நகராட்சி அலகு 160.604 கிமீ 2 ஆகும்.
குடியரசுத் தலைவர் நிலையம்
குடியரசுத் தலைவர் நிலையம் என்பது இந்தியக் குடியரசுத் தலைவரின் அதிகாரப் பூர்வ ஓய்வு இல்லம் ஆகும். இது ஆந்திரப்பிரதேச மாநிலத்தின் செகந்திராபாத்தில் உள்ள பொல்லாரம் எனும் இடத்தில் அமைந்துள்ளது.
வரலாறு
1860 ஆம் ஆண்டு ஐதராபாத்தின் ஐந்தாம் நிசாம் நாசிர்-உத்-தௌலாவால் கட்டப்பட்ட இல்லமாகும். 1948 ஆம் ஆண்டில் ஐதராபாத் போலோ நடவடிக்கையின் வாயிலாக இந்தியாவுடன் இணைக்கப்பட்டவுடன் இது குடியரசுத்தலைவரின் தென்னகத் தற்காலிகத் தங்குமிடமாய்ப் பயன்பாட்டில் உள்ளது.
இல்லம்
90 ஏக்கர் பரப்பளவில் விரிந்துள்ள இந்த இல்லம் 16 அறைகளை உடையது. அரசவை, திரைப்பட அறை, உணவுப் பந்தியறை உள்ளிட்ட அறைகள் இல்லத்தில் அமைந்துள்ளன.
மூலிகைத் தோட்டம்
திசம்பர் 2009 இல் 7000 சதுரமீட்டர் பரப்பில் மூலிகைத் தோட்டம் ஒன்று இங்கு அமைக்கப்பட்டது. சந்தனம், துளசி, சர்ப்பகந்தா உள்ளிட்ட 116 மூலிகை மற்றும் நறுமணச் செடிகள் இங்கு பேணப்படுகின்றன.
மேற்கோள்கள்
பகுப்பு:இந்திய அரசுத் தொடர்பான கட்டுரைகள் பகுப்பு:ஐதராபாத் இராச்சியம்
சித்தலிங்கையா (கவிஞர்)
கவிஞர் சித்தலிங்கையா (Siddalingaiah, 1954 – 11 சூன் 2021) இவர் கன்னட மொழிக் கவிஞரும், தலித் இயக்கவாதியும், அரசியல்வாதியும் ஆவார். இவர் கன்னட தலித்பந்தயா இயக்கத்தில் பங்குபெற்று, தலித் மக்களுக்காக எழுதத் தொடங்கினார். இவர் பி.கிருசுனப்பாவுடன் இணைந்து தலித் சங்கர்சு சமித் என்ற இயக்கத்தைத் தொடங்கினார். 1994 ஆம் ஆண்டில் தனது 34ஆம் அகவையில் கர்நாடக சட்டசபைக்குத் தேர்ந்தெடுக்கப்பட்டார்.
இவர் 2006 முதல் 2008 வரை மாநில அமைச்சர் தகுதிக்கு இணையான கன்னட வளர்ச்சி ஆணையத்தின் தலைவராகப் பொறுப்பு வகித்தார்.
இவர் காம்பி கன்னட பல்கலைக்கழகத்தின் ஆட்சிமன்றக் குழு உறுப்பினராகவும், கன்னடமொழித்துறையின் தலைவராகவும் இருந்துள்ளார். தலித் இயக்கத்தின் முக்கிய தலைவரும் அறிஞரும் கவிஞரும் ஆவார். .
மறைவு
கவிஞர் சித்தலிங்கையா 2021 சூன் 11 இல் கோவிட்-19 பெருந்தொற்றினால் பீடிக்கப்பட்டு பெங்களூரில் காலமானார்.
மேற்கோள்கள்
பகுப்பு:தலித் எழுத்தாளர்கள் பகுப்பு:கன்னட எழுத்தாளர்கள் பகுப்பு:2021 இறப்புகள் பகுப்பு:கன்னடக் கவிஞர்கள் பகுப்பு:1954 பிறப்புகள் பகுப்பு:இந்திய இறைமறுப்பாளர்கள் பகுப்பு:கொரோனாவைரசுத் தொற்றினால் இறந்தவர்கள்
பிடோக் வடக்கு தொடருந்து நிலையம்
பிடோக் வடக்கு தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	கிழக்குப் 	பகுதியில்	பிடோக் வடக்கு பகுதியில் அங்குள்ள மக்களுக்கு செவைசெய்கிறது. நகர்மையம் வழித்தடத்தில் இது	இருபத்தி எட்டாவது	தொடருந்துநிலையமாகும். இது	காக்கி புகித் தொடருந்து நிலையம் மற்றும்	பிடோக் நீர்த்தேக்கம் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்து நிலையத்தில் ஒன்றில் புக்கிட் பாஞ்சாங் தொடருந்து நிலையம் நோக்கியும் மற்றொன்றில் எக்ஸ்போ தொடருந்து நிலையம் நோக்கியும் ரயில்கள் பயணிக்கின்றன.
பகுப்பு:சிங்கப்பூர் ரயில் நிலையங்கள்
அல்பர்ட் ஜட்சன்
வெளி இணைப்பு
அல்பர்ட் ஜட்சன் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1885 பிறப்புகள் பகுப்பு:1975 இறப்புகள் பகுப்பு:யார்க்சையர் துடுப்பாட்டக்காரர்கள்
மகாராணா பூபால் விளையாட்டரங்கம்
மேற்கோள்கள்
பகுப்பு:இந்தியத் துடுப்பாட்ட மைதானங்கள் பகுப்பு:உதய்ப்பூர்
வங்சா மாஜு
இந்தப் புறநகர்ப் பகுதி சிலாங்கூர் மாநிலத்தின் கோம்பாக் (Gombak) மாவட்டம்; மற்றும் செதாபாக் (Setapak), தாமான் மெலாத்தி (Taman Melati) நகர்ப் புறங்களால் சூழப்பட்டு உள்ளது.
வங்சா மாஜு புறநகர்ப் பகுதி, கோலாலம்பூரில் உள்ள மிகப் பெரிய நகர்ப் பகுதிகளில் ஒன்றாகும். வங்சா மாஜு புறநகர்ப் பகுதி பல பிரிவுகளைக் (Seksyen) கொண்டுள்ளது: பிரிவு 1, 2, 4, 5, 6 மற்றும் 10.
பொது
வங்சா மாஜு புறநகர்ப் பகுதியின் பொருளாதாரம் பெரும்பாலும் வணிகமாகும். இங்கு பற்பல வணிகப் பேரங்காடிகள், வணிக மாளிகைகள் மற்றும் இரவு சந்தை தளங்கள் இருப்பதைக் காணலாம்.
வரலாறு
வங்சா மாஜு தற்போது அமைந்துள்ள இடம், முன்பு 1900-களில் இருந்து 1980-ஆம் ஆண்டுகள் வரை அவ்தோர்ன்டன் (Hawthornden) எனும் பெயரில் அழைக்கப்பட்டது. வாங்சா மாஜுவின் அசல் பெயர் அவ்தோர்ன்டன். அங்கு நிறைய ரப்பர் தோட்டங்கள் இருந்தன. பொதுவாக செதாபாக் ரப்பர் தோட்டங்கள் என்று அழைத்தார்கள்.
அவ்தோர்ன்டன் ரப்பர் தோட்டம், 1900-ஆம் ஆண்டுகளில், லோக் இயூ (Wong Loke Yew) எனும் சீனக் கோடீஸ்வரருக்குச் சொந்தமானது. அவ்தோர்ன்டன் ரப்பர் எஸ்டேட் கம்பெனி (Hawthornden Rubber Estate Company Ltd) என்ற நிறுவனத்தின் பெயரில் அந்தத் தோட்டம் செயல்பட்டு வந்தது.
அவ்தோர்ன்டன் ரப்பர் தோட்டம்
அவ்தோர்ன்டன் ரப்பர் தோட்டத்திற்கு அருகில், கொங்காங் தோட்டம் (Gonggang Estate); கெண்ட் தோட்டம் (Kent Estate); வார்டிபன் தோட்டம் (Wardieburn Estate) போன்ற பல ரப்பர் தோட்டங்கள் இருந்தன. அந்தத் தோட்டங்கள் இப்போது இல்லை. வாங்சா மாஜூவைச் சுற்றியுள்ள குடியிருப்பு மற்றும் வணிகப் பகுதிகளின் தோற்றத்தால் மறைந்துவிட்டன.
முன்னாள் பிரதமர் மகாதீர் பின் முகமது ஆட்சியின் போது, அவ்தோர்ன்டன் ரப்பர் தோட்டத்தை ஒரு புதிய நகரமாக உருவாக்க அந்தத் தோட்டம் தேர்வு செய்யப்பட்டது. அந்த வகையில் பண்டார் பாரு வங்சா மாஜு (Bandar Baru Wangsa Maju) நகர்ப் பகுதி உருவாக்கப்பட்டது.
கல்வி நிலையங்கள்
துங்கு அப்துல் ரகுமான் பல்கலைக்கழகம் (Tunku Abdul Rahman University) (UTAR); துங்கு அப்துல் ரகுமான் பல்கலைக்கழகக் கல்லூரி (Tunku Abdul Rahman University College) (TARC); ஆகிய பல்கலைக்கழகங்கள் திறக்கப் பட்டதைத் தொடர்ந்து, வங்சா மாஜு நகர்ப் பகுதி, பல்கலைக்கழக மாணவர்களின் முக்கிய குடியிருப்புப் பகுதியாக மாறியுள்ளது.
பொது போக்குவரத்து
வாங்சா மாஜூவில் இரண்டு ரேபிட் கேஎல் (RapidKL); இலகு விரைவுப் போக்குவரத்து (Light Rapid Transit) (LRT) நிலையங்கள் உள்ளன. வங்சா மாஜு இலகு விரைவுப் போக்குவரத்து நிலையம் (Wangsa Maju LRT Station); மற்றும் ஸ்ரீ ரம்பாய் இலகு விரைவுப் போக்குவரத்து நிலையம் (Sri Rampai LRT Station).
சாலை போக்குவரத்து
கூட்டரசு வழித்தடங்கள் மற்றும் விரைவுச் சாலைகளால் வாங்சா மாஜு சேவை செய்யப் படுகிறது. கெந்திங் கிள்ளான் சாலை (Genting Klang–Pahang Highway) ; கோலாலம்பூர் நகரத்தை வாங்சா மாஜு மற்றும் செதாபாக் பகுதிகளுடன் இணைக்கிறது.[1]
அம்பாங் மற்றும் பாண்டன் இண்டாவில் (Pandan Indah) இருந்து வரும் வாகன ஓட்டிகள் (Kuala Lumpur Middle Ring Road) (MRR2) சாலையைத் தேர்வு செய்வது வழக்கம்.
டூத்தா-உலு கிள்ளான விரவுச்சாலை (Duta–Ulu Klang Expressway) (DUKE, ) வாங்சா மாஜூவின் தெற்குப் பகுதி வழியாகச் செல்கிறது.
கோம்பாக் மற்றும் பெந்தோங் (Bentong) நகருக்குச் செல்லும் பழைய சாலையும் (Malaysia Federal Route 68) இதன் அருகில்தான் தொடங்குகிறது.
வெளி இணைப்புகள்
பகுப்பு:மலேசிய நகரங்கள்‎ பகுப்பு:கோலாலம்பூர் கூட்டாட்சி நகரங்கள்
கயப்பாக்கம் ஊராட்சி
கயப்பாக்கம் ஊராட்சி (Kayapakkam Gram Panchayat), தமிழ்நாட்டின் செங்கல்பட்டு மாவட்டத்தில் உள்ள சித்தாமூர் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2191 ஆகும். இவர்களில் பெண்கள் 1089 பேரும் ஆண்கள் 1102 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
இருவனேடியம் ஐயொட்சைட்டு
இருவனேடியம் ஐயொட்சைட்டு (Divanadium pentaoxide) அல்லது வனேடியா (Vanadia) என்பது V2O5 என்ற வேதியியல் வாய்பாட்டைக் கொண்ட கனிமச் சேர்வையாகும். இது மண்ணிறம் அல்லது மஞ்சள் நிறமான திண்மமாகும். நீர்க் கரைசலிலிருந்து தூயதாக வீழ்படிவாக்கப்படும்போது இது கடுஞ்செம்மஞ்சள் நிறமுடையதாகக் காணப்படும். உயரொட்சியேற்ற நிலையிலுள்ளதன் காரணமாக இருவனேடியம் ஐயொட்சைட்டானது ஈரியல்புடையதாகக் காணப்படுவதோடு, ஒட்சியேற்றுங் கருவியாகவும் தொழிற்படுகின்றது. ஊக்கியாகப் பயன்படுத்தப்படுவதாலும் வனேடியத்தின் மாழைக் கலவைகளின் ஆக்கத்தில் பயன்படுத்தப்படுவதாலும் கைத்தொழில் நோக்கில் வனேடியத்தின் முக்கியமான சேர்வையாக இது விளங்குகின்றது.
கயப்பாக்கம் ஊராட்சி
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இருவனேடியம் ஐயொட்சைட்டு
வேதியியல்புகள்
வெப்பமேற்றும்போது இருவனேடியம் ஐயொட்சைட்டானது ஒட்சிசனை இழந்து முறையே, V2O4, V2O3, VO ஆகிய ஒட்சைட்டுகளையும் வனேடியத்தையும் தோற்றுவிக்கும்.
மேற்கோள்கள்
பகுப்பு:வனேடியம் சேர்மங்கள் பகுப்பு:ஆக்சைடுகள் பகுப்பு:வேதி வினையூக்கிகள்
சின்னகாங்கியனூர்
சின்னகாங்கியனூர் (Chinnakangiyanur) என்பது இந்தியாவின், தமிழ்நாட்டின், திருவண்ணாமலை மாவட்டம், திருவண்ணாமலை ஊராட்சி ஒன்றியம், சின்னகாங்கியனூர் ஊராட்சிக்கு  உட்பட்ட  ஒரு சிற்றூர் ஆகும்.
மக்கள்வகைப்பாடு
இந்த ஊரானது மாவட்டத்தின் தலைநகரான திருவண்ணாமலையில் இருந்து 4 கிலோமீட்டர் தொலைவிலும், மாநிலத் தலைநகரான சென்னையில் இருந்து 180 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 370  வீடுகள் உள்ளன. கிராமத்தின் மொத்த மக்கள் தொகையானது 2598 ஆகும். இதில் ஆண்கள் எண்ணிக்கை 1513, பெண்களின் எண்ணிக்கை 1085 என உள்ளது. மக்களின் கல்வியறிவு விகிதமானது  86.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % க்கு இணையாக உள்ளது.
மேற்கோள்
பகுப்பு:திருவண்ணாமலை மாவட்டத்திலுள்ள கிராமங்கள்
பஞ்ச பூதம் (திரைப்படம்)
மேற்கோள்கள்
பகுப்பு:1979 தமிழ்த் திரைப்படங்கள்‎ பகுப்பு:சங்கர் கணேஷ் இசையமைத்த திரைப்படங்கள்
பிடோக் நீர்த்தேக்கம் தொடருந்து நிலையம்
பிடோக் நீர்த்தேக்கம் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	கிழக்குப் 	பகுதியில்	பிடோக் நீர்த்தேக்கம் 	பகுதியில் அங்குள்ள மக்களுக்கு செவைசெய்கிறது. நகர்மையம் வழித்தடத்தில் இது	இருபத்தி ஒன்பதாவது	தொடருந்துநிலையமாகும். இது	பிடோக் வடக்கு தொடருந்து நிலையம் மற்றும்	தெம்பினிஸ் மேற்கு தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்து நிலையத்தில் ஒன்றில் புக்கிட் பாஞ்சாங் தொடருந்து நிலையம் நோக்கியும் மற்றொன்றில் எக்ஸ்போ தொடருந்து நிலையம் நோக்கியும் ரயில்கள் பயணிக்கின்றன.
பகுப்பு:சிங்கப்பூர் ரயில் நிலையங்கள்
ஓலன் (துணைக்கறி)
ஓலன் (ஒலிப்பு [oːlan]) என்பது தென்னிந்தியாவில் உள்ள கேரள மாநிலத்தின் கேரள உணவு வகைகளின் ஒரு துணைக்கறி உணவாகும். இது வெள்ளைப் பூசணி அல்லது சாம்பல் பூசணி, காராமணி (Black-eyed peas), தேங்காய் பால் இஞ்சி ஆகிய காய்கறிகள் சேர்த்து சமைத்த பின்னர் தேங்காய் எண்ணெயில் தாளிக்கப்படுகிறது. இது கேரளாவின் காரமில்லாத சுவை மிக்க துணைக்கறியாகும். இது பொதுவாக ஓணம் பண்ண்டிகையின் போது இடம்பெறும் சத்யா (விருந்தின்) ஒரு பகுதியாக பரிமாறப்படுகிறது.
கேரள பாணி
தேவையான பொருட்கள்
செய்முறை
வகைகள்
நம்பூதிரி வகை ஓலன் சற்று வித்தியாசமானது.
வெளி இணைப்புகள்
பகுப்பு:கேரள சமையல்
குருவிக்கரம்பை மீனாட்சியம்மன் கோயில்
குருவிக்கரம்பை மீனாட்சியம்மன் கோயில் தமிழ்நாட்டில் தஞ்சாவூர் மாவட்டம், குருவிக்கரம்பை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மீனாட்சியம்மன் சன்னதியும், விநாயகர், சுப்ரமணியர், கருப்பண்ணசாமி, வீரப்பசுவாமி உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தவசிப்பட்சி
இந்தியப் பறக்கும் நரி (Indian flying fox)(தெரோபசு மீடியசு, முன்பு தெரோபசு ஜிகாண்டெசு), பெரிய இந்திய பழந்திண்ணி வௌவால் என்றும் அறியப்படுகிறது, இது இந்திய துணைக் கண்டத்தை பூர்வீகமாகக் கொண்ட பறக்கும் நரி பேரினமாகும். இது உலகின் மிகப்பெரிய வௌவால்களில் ஒன்றாகும். பல தீநுண்மி நோய்களை மனிதர்களுக்கு கடத்தும் திறன் கொண்டதால், இது ஒரு நோய்த் திசையன் என அறியப்படுகிறது. இது இரவு நேரங்களில் பழுத்த பழங்களான மாம்பழம் மற்றும் வாழைப்பழங்கள் மற்றும் தேன் போன்றவற்றை உண்ணும் வழக்கமுடையது. பழப் பண்ணைகள் மீதான இதன் அழிவுப் போக்குகள் காரணமாக இந்தச் சிற்றினம் பெரும்பாலும் தீங்குயிரியாகக் கருதப்படுகிறது. ஆனால் அதன் மகரந்தச் சேர்க்கை மற்றும் விதை இனப்பெருக்கம் ஆகியவற்றின் நன்மைகள் இதன் பழ நுகர்வு விளைவுகளை விட அதிகமாக உள்ளது.
பரவலும் வாழ்விடமும்
வங்காளதேசம், பூட்டான், இந்தியா, திபெத், மாலத்தீவுகள், மியான்மர், நேபாளம், பாக்கித்தான் மற்றும் இலங்கை உட்பட இந்திய துணைக் கண்டம் முழுவதும் இந்திய பறக்கும் நரி காணப்படுகிறது.
இது திறந்த மரக்கிளைகளில், குறிப்பாக நகர்ப்புறங்களில் அல்லது கோவில்களில், நிறுவப்பட்ட பெரிய கூட்டமாக தங்குகிறது. இது சிறிய விட்டம் கொண்ட உயரமான மரங்களில், குறிப்பாக விதான மரங்களில் தங்க விரும்புகிறது. இவை நீர்நிலைகள், மனித குடியிருப்புகள் மற்றும் விவசாய நிலங்களுக்கு அருகாமையில் இருக்க விரும்புகிறது. இந்த வாழ்விடத் தேர்வு உணவு கிடைப்பதைப் பொறுத்தது அமைகின்றது. எடுத்துக்காட்டாக, வௌவால்களின் கூட்டமைப்புகள் வெளிப்புறத் தோட்டங்களைக் கொண்டுள்ளன. இவை இதன் பொதுவான சிக்கனமான உணவுப் பழக்கத்தை ஆதரிக்கின்றன. வசிப்பிடத் தேர்வு மூலம் ஒரு பொதுவான சிக்கனமான உணவை ஆதரிக்கும் இந்த போக்கு, துண்டு துண்டான காடுகளில் பொதுவாகக் கூடுவதற்கு வழிவகுக்கிறது. இங்கு பல்வேறு தாவர இனங்கள் இதன் உணவுப் பழக்கத்தை சிறப்பாகப் பயன்படுத்த அனுமதிக்கிறது.
மேற்கோள்கள்
பகுப்பு:பறவைகள்
சீமாட்டி இர்வின் கல்லூரி
சீமாட்டி இர்வின் கல்லூரி (Lady Irwin College) என்பது தில்லி பல்கலைக்கழகத்தின் இணைவு பெற்ற மகளிர் கல்லூரி ஆகும். இக்கல்லூரி 1932ஆம் ஆண்டில் நிறுவப்பட்டது. சீமாட்டி இர்வின் கல்லூரி, இந்தியாவின் புது தில்லியில் அமைந்துள்ள ஒரு மகளிர் கல்லூரியாகும். மேலும் இக்கல்லூரியில் உணவு தொழில்நுட்பத்தில் பட்டதாரி படிப்புகள் மற்றும் மனை அறிவியலில் பட்டதாரி மற்றும் முதுகலை படிப்புகளை வழங்குகிறது.
வரலாறு
1928ல் அகில இந்திய மகளிர் மாநாடு கல்லூரிக்கு நிதி திரட்டத் தொடங்கியது. இக்கல்லூரி ஒரு புகழ்பெற்ற வம்சாவளியைக் கொண்டுள்ளது. இந்தியத் தலைமை ஆளுநராக இருந்த பிரபு இர்வின் மனைவி மற்றும் பரோடா மற்றும் போபால் மகாராணிகள், சரோஜினி நாயுடு, ராஜ்குமாரி அம்ரித் கவுர், அன்னி பெசன்ட், கமலா தேவி சட்டோபாத்யாய், மார்கரெட் உறவினர்கள் மற்றும் மார்கரெட் உறவினர்கள், சர் கங்கா ராம் கௌலா ஆகியோரின் ஆதரவின் கீழ் இக்கல்லூரி நிறுவப்பட்டது.
கல்லூரி வளாகத்தின் கட்டிடங்கள் பாரம்பரிய இடங்களாக வகைப்படுத்தப்பட்டுப் பாதுகாக்கப்பட்டுள்ளன.
கல்லூரி 1938-ல் சிக்கந்திரா சாலையில் உள்ள இதன் தற்போதைய வளாகத்திற்கு மாற்றப்பட்டது. 1950 வரை, இது அகில இந்திய மகளிர் கல்வி நிதி சங்கத்தால் நிர்வகிக்கப்பட்டது. பின்னர் இது தில்லி பல்கலைக்கழகத்துடன் இணைக்கப்பட்டது.
தரவரிசைகள்
2022-ல் தேசிய நிறுவன தரவரிசை கட்டமைப்பின்படி இந்தியா முழுவதும் 16வது இடத்தைப் பிடித்துள்ளது
வெளி இணைப்புகள்
பகுப்பு:Articles using infobox university
பேகம் அபிதா அகமது
பேகம் அபிதா அகமது: (17 ஜூலை 1923 – 7 டிசம்பர் 2003) இவா் ஒரு இந்திய அரசியல்வாதி ஆவாா். 1974-1977 களில் இந்தியாவின் முதல் பெண்மணியாக இருந்துள்ளாா். இந்தியாவில் ஐந்தாவது இந்திய ஜனாதிபதி பக்ருதின் அலி அகமது (1974-1977) அவா்களின் மனைவி ஆவாா். இவா் இரண்டு முறை மக்களவை உறுப்பினராக உத்தரப் பிரதேச மாநிலத்திலுள்ள பொிலி தொகுதியிலிருந்து 1980 மற்றும் 1984 களில் தாோ்ந்தெடுக்கப்பட்டாா்.
இளமை காலம்
இவா் 17 ஜூலை 1923 இல் உத்தரப் பிரதேச மாநிலத்திலுள்ள ஹேக்புா்  பதாயுன், எனுமிடத்தில் முகமது சுல்தான் ஹைதர் 'ஜோஷ்' என்பவருக்கு பிறந்தாா்.. அகமது, அலிகாா் பெண்கள் கல்லூரியிலும், அலிகார் முஸ்லீம் பல்கலைக்கழகத்திலும் பயின்றாா். அவா் தலைசிறந்த சூபி தலைவா்களான பக்ருதின் கஞ்ஷங்கா் மற்றும் ஷேக் சலிம் சிஸ்டி போன்றோா்களின் நேரடி வாாிசாக கருதப்படுகிறாா்..
தொலைக்காட்சி தயாரிப்பு
அவர் கஹானி ஷாஜகானபாத் மற்றும் ஷோ்சா சூாி போன்ற தொலைக்காட்சி தொடர்களை தயாாித்தாா்.
இவரும் குா்பீா் சிங் கிரெவல் ஆகியோா் இணைந்து DD நேஷனலில் வெளியிட்டனா்.
அஞ்சலி
ஷம்சுல் ஹசன், "காளிப்" இன் உயிர் சிலையை திறந்து வைக்க அகமது உத்திரவிட்டாா். அபிதா பேகம் எக்ஸ்பிரஸ் இவரது பெயரால் பெயா் வைக்கப்பட்டது. இந்த இரயில் டெல்லி சந்திப்பு மற்றும் ராக்ஷவல் இடையே ஒடக்கூடியது. தற்போது. பெயா் மாற்றப்பட்டுள்ளது. சத்தியாக்கிரக எக்ஸ்பிரஸ் என்று அழைக்கப்படுகிறது.
குறிப்புகள்
பகுப்பு:1923 பிறப்புகள் பகுப்பு:2003 இறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:7வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:இந்திய முஸ்லிம்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:பதாயூன் மாவட்ட நபர்கள் பகுப்பு:இந்திய முஸ்லிம் பெண்கள்
கூடலூர் வண்ணத்துப்பூச்சி பூங்கா
கூடலூர் வண்ணத்துப்பூச்சி பூங்கா﻿ என்பது தமிழ்நாட்டின், நீலகிரி மாவட்டம், கூடலூரில் அமைந்துள்ள ஒரு வண்ணத்துப்பூச்சி பூங்கா ஆகும்.
பூங்கா அமைவிடம்
இந்த வண்ணத்துப்பூச்சி பூங்காவானது கூடலூரை அடுத்த தேவாலா அரசு தோட்டக் கலைப் பண்ணையில், ரூ.20 லட்சம் செலவில் 2015 ஆம் ஆண்டு உருவாக்கப்பட்டு திறக்கப்பட்டது. இப்பூங்காவுக்காக 0.25 ஏக்கரில் பசுமை குடில்கள் அமைக்கப்பட்டுள்ளன. தேவாலா தோட்டக்கலைப் பண்ணையில் ஆண்டு முழுவதும் வண்ணத்துப்பூச்சிகளை வரவழைக்கும் வகையில், வண்ணத்துப்பூச்சிகளைக் கவர குரோடோலேரியா லாஞ்டெஸ் உட்பட்ட 12 வகையான செடிகள் வளர்க்கப்படுகின்றன. பருவகாலத்தில், இச்செடிகளில் வண்ணத்துப்பூச்சி முட்டையிட்டு, அவை வளர்ந்து வண்ணத்துப்பூச்சிகளாக இடம்பெயர்ந்து செல்கின்றன. இதில் வண்ணத்துப் பூச்சிகளின் இரை, இனப்பெருக்கம், முட்டையிடுதல் ஆகியவற்றுக்கான மலர்ச் செடிகள் வளர்க்கப்பட்டு, சீரான வெப்பநிலையும் ஏற்படுத்தப்பட்டுள்ளது. தும்பை, சங்கு வகைகளைச் சார்ந்த செடிகளை வண்ணத்துப் பூச்சிகள் அதிக அளவில் நாடி வருகின்றன. இதையறிந்து, கூடலூர் ஜீன்பூல் தாவர மையத்தில், சோதனை முறையில் குரோடோ லேரியா லாஞ்டெஸ் செடிகள் வளர்க்கப்படுகின்றன. பருவகாலத்தில், இச்செடிகளில் கூட்டம், கூட்டமாக வண்ணத்துப்பூச்சிகளை காண முடியும். இப்பூங்காவைச் சுற்றுலாப் பயணிகளிடையே பிரபலப்படுத்தும் வகையில், நுழைவுக் கட்டணம் வசூலிக்கப்படுவதில்லை.
மேற்கோள்கள்
பகுப்பு:நீலகிரி மாவட்ட சுற்றுலாத் தலங்கள் பகுப்பு:பூங்காக்கள்
செலீனோசிஸ்டீன்
செலீனோசிஸ்டீன் [Selenocysteine (Se-Cys)] என்னும் அமினோ அமிலம் பல்வேறு நொதிகளில் (உதாரணமாக, குளூடாதையோன் பெராக்சைடுகள், டெட்ராஅயோடோதைரோனின் அயோடின் நீக்கிகள், தையோரெடாக்சின் குறைப்பிகள், ஃபார்மேட் ஹைட்ரசன் நீக்கிகள், கிளைசின் குறைப்பிகள் மற்றும் சில ஹைட்ரசன் ஏற்றிகள்) உள்ளது.
பெயரிடல்முறைமை
வேதிப்பெயர் ஒழுங்குமுறைக் குழுவினால் (IUPAC/IUBMB) செலீனோ சிஸ்டீனின் மூவெழுத்து மற்றும் ஓரெழுத்தாக, Sec மற்றும் U முறையேப் பரிந்துரைக்கப்பட்டுள்ளது.
உயிரியல் பண்புகள்
செலீனோசிஸ்டீன், சிஸ்டீனைக் காட்டிலும் குறைந்த காடித் தன்மை எண்ணையும் (pKa), ஆனால் அதிக குறைப்புத் திறனையும் கொண்டதாகவும் உள்ளது. இப் பண்புகள், செலீனோ சிஸ்டீனை எதிர் ஆக்சிகரணப் புரதங்களில் பயன்பட உதவுகிறது.
காரகாடித்தன்மைச் சுட்டெண்
காரகாடித்தன்மைச் சுட்டெண் (pH) என்பது ஒரு கரைசலின் தன்மையை அமிலமா அல்லது காரமா என்று குறிப்பதாகும். ஒரு கரைசலின் அமிலக்காரத்தன்மை என்பது அக்கரைசலில் உள்ள ஐதரசன் (நீர்வளி) அயனிகளின் அளவினால் தீர்மானிக்கப்படுகிறது.
இங்கு aH - ஐதரசன் அயனிகள்.
காரகாடித்தன்மைச் சுட்டெண் 0ல் இருந்து 14 வரை கணக்கிடப்படுகிறது. சுத்தமான நீரின் அமிலக்காரதன்மை 25 °Cல் 7.0 ஆகும், இதை நடுநிலை என்று அழைக்கப்படுகிறது. ஏதேனும் கரைசலில் 7.0 க்கும் கீழ் அமிலக்காரதன்மை இருந்தால் அக்கரைசல் அமிலமாகவும், அல்லது கரைசலில் 7.0 க்கும் மேல் அமிலக்காரதன்மை இருந்தால் அக்கரைசல் காரமாகவும் கருதப்படுகிறது.